Na temelju članka 48. stavka 2. Zakona o komunalnom gospodarstvu („Narodne novine“ broj 68/18) i članka 32. Statuta Grada Skradina ("Službeni vjesnik Šibensko-kninske županije", broj 10/09, 5/13 i 3/18), Gradsko vijeće Grada Skradina na 13. sjednici od 29. ožujka 2019. godine, donosi

**ODLUKU**

**O ODREĐIVANJU KOMUNALNIH DJELATNOSTI
KOJE SE OBAVLJAJU NA TEMELJU UGOVORA**

Članak 1.

 Ovom se Odlukom određuju komunalna djelatnost koje se na području Grada Skradina obavljaju na temelju pisanog ugovora.

Članak 2.

 Komunalna djelatnost koja se obavlja na temelju pisanog ugovora je:

- održavanje nerazvrstanih cesta

 Komunalna djelatnost iz stavka 1. ovoga članka financiraju se isključivo iz Proračuna Grada Skradina.

Članak 3.

 Pod održavanjem *nerazvrstanih cesta* podrazumijeva se skup mjera i radnji koje se obavljaju tijekom cijele godine na nerazvrstanim cestama, uključujući i svu opremu, uređaje i instalacije, sa svrhom održavanja prohodnosti i tehničke ispravnosti cesta i prometne sigurnosti na njima (redovito održavanje), kao i mjestimičnog poboljšanja elemenata ceste, osiguravanja sigurnosti i trajnosti ceste i cestovnih objekata i povećanja sigurnosti prometa (izvanredno održavanje), a u skladu s propisima kojima je uređeno održavanje cesta.

Članak 4.

 Ugovor o povjeravanju obavljanja komunalnih djelatnosti iz članka 2. ove Odluke može se zaključiti najduže na vrijeme od 4 (četiri) godine, a u ime Grada Skradina ugovor sklapa Gradonačelnik.

 Ugovor iz stavka 1. ovog članka sadrži:

1. komunalnu djelatnost za koju se sklapa ugovor,

2. vrijeme na koje se sklapa ugovor,

3. vrstu i opseg komunalnih poslova,

4. način određivanja cijene komunalnih usluga te način i rok plaćanja izvršenih usluga

5. jamstvo izvršitelja o ispunjenju ugovora

Članak 5.

 Postupak odabira osobe s kojom se sklapa ugovor o povjeravanju obavljanja komunalne djelatnosti iz članka 2. ove Odluke te sklapanje, izmjena i provedba toga ugovora provode se sukladno propisima o javnoj nabavi.

Članak 6.

 Ugovori sklopljeni na temelju na temelju Odluke o odabiru komunalnih djelatnosti koje će se obavljati na temelju ugovora o povjeravanju komunalnih poslova („Službeni vjesnik Šibensko-kninske županije“, broj 11/01 i 6/06) ostaju na snazi do isteka roka na koji su sklopljeni.

Članak 7.

Ova Odluka stupa na snagu osmoga dana od dana objave u "Službenim vjesniku Šibensko-kninske županije“.

KLASA: 363-01/19-01/3

URBROJ:2182/03-02-19-1

Skradin, 29. ožujka 2019.

**GRADSKO VIJEĆE
GRADA SKRADINA**

 **PREDSJEDNICA**

 **Nadija Zorica, v.r.**